**Matti Näätänen** (s. 17. heinäkuuta 1983 Helsinki) on suomalainen jääkiekkoilija, joka pelasi kaudella 2016–2017 Aasian liigan kiinalaisjoukkue China Dragonissa. Hän on pelipaikaltaan puolustaja, mutta Näätänen on pelannut aiemmin myös pitkään hyökkääjänä. Hän laukoo oikealta. Näätänen on pelannut aiemmin SM-liigassa yhteensä 125 runkosarjaottelua tehopistein 9+5=14 ja keräten 32 jäähyminuuttia. Hän on pelannut ulkomailla aiemmin myös Norjassa, Tšekissä, Ruotsissa, Itävallassa, Tanskassa, Saksassa ja Italiassa.

Ura
---

### Seuraura

#### Ammattilaisuran alku

Keravan Shakersin kasvattama Näätänen pelasi ensimmäiset miesten pelinsä järvenpääläisessä KJT:ssä kaudella 2001–2002. Tuolloin 18-vuotias Näätänen teki Mestiksessä 38 runkosarjaottelussa tehot 12+5=17. Hän siirtyi kaudeksi 2002–2003 Espoo Bluesiin, jonka SM-liigamiehistöön Näätänen yllättäen murtautui. Tulokaskausi toi 44 runkosarjaottelussa tehot 5+4=9. Hän teki liigauransa avausmaalin 3. lokakuuta 2002 Porin Ässiä vastaan. KJT tuli Näätäselle tutuksi kahden ottelun verran, kun hän kävi lainalla joukkueessa.

Kevätkaudella 2003 Näätäsen rooli Bluesissa pieneni ja hän mahtui kaudella 2003–2004 vain kahdeksaan otteluun. Näätänen pelasi suurimman osan kaudestaan Bluesin A-nuorissa, joissa hän teki 27 ottelussa tehot 21+11=32. Näätänen oli joukkueen paras maalintekijä ja toiseksi paras pistemies Jarkko Immosen jälkeen. Hän oli koko A-nuorten SM-liigan maalipörssin viides. Näätänen alkoi saamaan taas peliaikaa SM-liigasta, kun hän siirtyi tammikuussa 2004 Pelicansiin Joni Tuomisen kanssa. Vaihdossa Blues sai Radek Philippin ja Mike Lephartin. Näätänen teki Pelicansissa 19 ottelussa tehot 1+1=2.

#### Norja ja Tšekki

Kaudeksi 2004–2005 Näätänen palasi Bluesiin. Hän pelasi koko kauden pienessä roolissa ja teki 51 ottelussa tehot 3+0=3. Elokuussa 2005 Näätänen palasi Pelicansiin, jonka kanssa hän teki try-out -sopimuksen. Näätänen jäi ilman sopimusta ja siirtyi sittemmin try-outille Norjan UPC-ligaenin Frisk Askeriin. Hän sai kauden 2005–2006 kattaneen sopimuksen syyskuun 2005 lopulla. Näätänen teki Frisk Askerissa 39 runkosarjaottelussa tehot 22+16=38, joilla hän voitti joukkueen sisäisen piste- ja maalipörssin. Näätänen sijoittui UPC-ligaenin maalipörssissä kuudenneksi.

Toukokuussa 2006 Näätänen palasi syyskuuhun asti kestäneelle koeajalle Bluesiin. Hän pelasi kauden 2006–2007 kolme ensimmäistä ottelua ja jäi ilman sopimusta. Näätänen siirtyi marraskuussa 2006 ottelukohtaisella sopimuksella Mestis-joukkue Kirkkonummen Salamoihin, mutta kolmen siellä vietetyn ottelun jälkeen hän vaihtoi Kiekko-Vantaaseen joulutaukoon kestävällä sopimuksella. Joulukuussa 2006 Näätänen lähti pelaamaan Tšekin Extraligaan ja HC Vsetínin riveihin. Hän teki siellä 16 ottelussa tehot 2+1=3, mutta Näätänen vaihtoi sieltä loppukaudeksi sarjatasoa alemmas HC Kometa Brnon joukkueeseen, 1. česká hokejová ligaan. Seura oli hänelle jo kauden viides.

#### Ruotsin ja Itävallan kautta Jokipoikiin

Kauden 2007–2008 Näätänen pelasi Ruotsin I-divisioonaa Kristianstads IK:ssa sekä Itävallan toiseksi korkeimmalla sarjatasolla Nationalligassa joukkueenaan EHC Bregenzerwald. Hän palasi kaudeksi 2008–2009 Suomeen ja siirtyi Mestis-joukkue Jokipoikiin. Kauden aikana Näätänen alkoi pelaamaan puolustajana ja hän voitti keväällä 2009 Mestis-hopeaa. Toukokuussa 2009 Näätänen teki vuoden mittaisen jatkosopimuksen Jokipoikien kanssa. Hän oli kaudella 2009–2010 tehoilla 9+13=22 joukkueen toiseksi tehokkain puolustaja Tero Konttisen jälkeen. Näätänen sijoittui puolustajien pistepörssissä seitsemänneksi ja hän voitti keväällä 2010 Mestiksen-mestaruuden. Jokipojat kuitenkin hävisivät liigakarsinnoissa Tampereen Ilvekselle otteluvoitoin 4–1. 

Näätänen teki heinäkuussa 2010 taas jatkosopimuksen Jokipoikien kanssa, mutta hän siirtyikin elokuussa Tanskan liigassa pelaavaan Herning Blue Foxiin. Näätäsen ja Jokipoikien tekemässä sopimuksessa oli ulkomaansiirtopykälä. Hän aloitti kauden Herningissä joukkueen varakapteenina ja pelasi viisi ottelua. Omasta aloitteestaan Näätänen kuitenkin jätti joukkueen ja palasi lokakuussa 2010 Jokipoikiin. Hän oli tehoilla 5+15=20 joukkueen toiseksi tehokkain puolustaja Jarkko Immosen jälkeen.

Näätänen teki vuoden mittaisen jatkosopimuksen Jokipoikien kanssa kesäkuussa 2011. Hän oli kaudella 2011–2012 joukkueen tehokkain puolustaja tehoilla 9+16=25, joilla Näätänen oli Mestiksen puolustajien pistepörssin toinen. Hän voitti kauden päätteeksi Mestis-hopeaa ja hänet valittiin sarjan toiseen tähdistökentälliseen. Huhtikuussa 2012 Näätänen teki taas vuoden mittaisen jatkosopimuksen Jokipoikien kanssa. Hän oli kaudella 2012–2013 joukkueen tehokkain puolustaja ja Mestiksen puolustajien pistepörssin toinen tehoilla 9+17=26. Näätäsen edellä puolustajien pistepörssissä oli vain Jukurien Pasi Järvinen. Hänet valittiin kauden päätteeksi taas Mestiksen toiseen tähdistökentälliseen.

#### Saksa, Italia ja Kiina

Kaudeksi 2013–2014 Näätänen siirtyi Saksan toiseksi korkeimmalle sarjatasolle DEL2-liigan ESV Kaufbeureniin. Hän oli tehoilla 22+17=39 joukkueen toiseksi paras maalintekijä Alexander Thielin jälkeen, voitti liigan puolustajien maalipörssin ja sijoittui puolustajien pistepörssissä viidenneksi. Kaudeksi 2014–2015 Näätänen siirtyi Italian Serie A:n SSI Vipitenoon. Hän oli tehoilla 20+27=47 joukkueen toiseksi paras pistemies Jordan Owensin jälkeen ja koko liigan toiseksi tehokkain puolustaja HC Gherdëinan Jake Newtonin jälkeen.

Näätänen siirtyi kaudeksi 2015–2016 Aasian liigan kiinalaisjoukkue China Dragonin riveihin. Hän oli joukkueen paras syöttäjä ja toiseksi paras pistemies Brett Parnhamin jälkeen tehoilla 14+29=43, joilla Näätänen jakoi koko liigan puolustajien maalipörssin voiton Oji Eaglesin Yosuke Hagan kanssa ja sijoittui puolustajien pistepörssissä toiseksi Nippon Paper Cranesin Shinya Yanadorin jälkeen. Elokuussa 2016 hän teki Dragonin kanssa vuoden mittaisen jatkosopimuksen. Näätänen oli kaudella 2016–2017 Dragonin eniten maaleja tehnyt puolustaja Kevin Quickin kanssa seitsemällä osumallaan.

### Maajoukkueura

Näätänen pelasi alle 20-vuotiaiden MM-kilpailuissa vuonna 2003, jolloin hän voitti pronssia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–2002 | KJT | Mestis | 38 | 12 | 5 | 17 | 2 | – | – | – | – | – |
| 2002–2003 | KJT | Mestis | 2 | 0 | 0 | 0 | 0 | – | – | – | – | – |  |  |  |  |  |  | JMM | 6 | 0 | 1 | 1 | 0 |
|  | Blues | SM-liiga | 44 | 5 | 4 | 9 | 6 | 6 | 0 | 0 | 0 | 0 |
| 2003–2004 | Blues | SM-liiga | 8 | 0 | 0 | 0 | 0 | – | – | – | – | – |
|  | Pelicans | SM-liiga | 19 | 1 | 1 | 2 | 18 | – | – | – | – | – |
| 2004–2005 | Blues | SM-liiga | 51 | 3 | 0 | 3 | 8 | – | – | – | – | – |
| 2005–2006 | Frisk Asker | Norja | 39 | 22 | 16 | 38 | 16 | 4 | 1 | 1 | 2 | 0 |
| 2006–2007 | Blues | SM-liiga | 3 | 0 | 0 | 0 | 0 | – | – | – | – | – |
|  | Salamat | Mestis | 3 | 2 | 0 | 2 | 2 | – | – | – | – | – |
|  | Kiekko-Vantaa | Mestis | 8 | 5 | 2 | 7 | 10 | – | – | – | – | – |
|  | HC Vsetín | ČEL | 16 | 2 | 1 | 3 | 20 | – | – | – | – | – |
|  | HC Kometa Brno | Tšekki I | 10 | 0 | 3 | 3 | 2 | 4 | 0 | 0 | 0 | 2 |
| 2007–2008 | Kristianstads IK | Ruotsi I | 21 | 12 | 5 | 17 | 28 | – | – | – | – | – |
|  | EHC Bregenzerwald | ÖNL | 8 | 5 | 4 | 9 | 8 | – | – | – | – | – |
| 2008–2009 | Jokipojat | Mestis | 43 | 6 | 9 | 15 | 22 | 11 | 3 | 1 | 4 | 10 |
| 2009–2010 | Jokipojat | Mestis | 43 | 9 | 13 | 22 | 46 | 9 | 2 | 4 | 6 | 10 |
| 2010–2011 | Herning Blue Fox | Tanska | 5 | 0 | 0 | 0 | 10 | – | – | – | – | – |
|  | Jokipojat | Mestis | 37 | 5 | 15 | 20 | 32 | – | – | – | – | – |
| 2011–2012 | Jokipojat | Mestis | 39 | 9 | 16 | 25 | 20 | 11 | 1 | 3 | 4 | 6 | Kakkostähdistö |
| 2012–2013 | Jokipojat | Mestis | 43 | 9 | 17 | 26 | 14 | 9 | 0 | 2 | 2 | 8 | Kakkostähdistö |
| 2013–2014 | ESV Kaufbeuren | DEL2 | 52 | 22 | 17 | 39 | 20 | – | – | – | – | – |
| 2014–2015 | SSI Vipiteno | Italia | 40 | 20 | 27 | 47 | 14 | 5 | 1 | 2 | 3 | 4 |
| 2015–2016 | China Dragon | ALIH | 48 | 14 | 29 | 43 | 40 | – | – | – | – | – |
| 2016–2017 | China Dragon | ALIH | 29 | 7 | 20 | 27 | 34 | – | – | – | – | – |
| 4 kautta | yhteensä | SM-liiga | 125 | 9 | 5 | 14 | 32 | 6 | 0 | 0 | 0 | 0 |
| 9 kautta | yhteensä | Mestis | 257 | 57 | 77 | 134 | 148 | 40 | 6 | 10 | 16 | 34 |
| 2 kautta | yhteensä | ALIH | 77 | 21 | 49 | 70 | 74 | – | – | – | – | – |
| 1 kausi | yhteensä | Italia | 40 | 20 | 27 | 47 | 14 | 5 | 1 | 2 | 3 | 4 |
| 1 kausi | yhteensä | Norja | 39 | 22 | 16 | 38 | 16 | 4 | 1 | 1 | 2 | 0 |
| 1 kausi | yhteensä | ČEL | 16 | 2 | 1 | 3 | 20 | – | – | – | – | – |
| 1 kausi | yhteensä | Tanska | 5 | 0 | 0 | 0 | 10 | – | – | – | – | – |

Lähteet
-------

* Matti Näätänen The Internet Hockey Databasessa (englanniksi)
* Matti Näätänen *Elite Prospects*. Everysport Media Group AB.  (englanniksi)

### Viitteet

1. ↑  Ohtonen, Renne: Lenkkipolulla: Matti Näätänen ja Heikki Puustinen *Jatkoaika.com*.  7.7.2010. Jatkoaika r.y. Viitattu 11.10.2010.
2. ↑  Hurmerinta, Eero: Erikoistilannemaalien ilta *Jatkoaika.com*.  4.10.2002. Jatkoaika r.y. Viitattu 1.2.2016.
3. 1 2 3 4 5 6 7 8 9 10 11  Matti Näätänen *Elite Prospects*. Everysport Media Group AB.  (englanniksi)
4. ↑  Pelicans isoilla pelaajakaupoilla *Jatkoaika.com*.  30.1.2004. Jatkoaika r.y. Viitattu 11.10.2010.
5. ↑  Antti Niemi ja Matti Näätänen Pelicansin testiin *Jatkoaika.com*.  22.8.2005. Jatkoaika r.y. Viitattu 11.10.2010.
6. ↑  Matti Näätänen sopimukseen Frisk-Askerin kanssa *Jatkoaika.com*.  28.9.2005. Jatkoaika r.y. Viitattu 11.10.2010.
7. ↑  Ahonen Bluesiin, Eriksson kotiin *Jatkoaika.com*.  15.5.2006. Jatkoaika r.y. Viitattu 11.10.2010.
8. ↑  Källarsson jatkaa, Näätänen lähtee *Jatkoaika.com*.  26.9.2006. Jatkoaika r.y. Viitattu 11.10.2010.
9. ↑  Matti Näätänen liittyi Salamoihin *Jatkoaika.com*.  1.11.2006. Jatkoaika r.y. Viitattu 11.10.2010.
10. ↑  Matti Näätänen Kiekko-Vantaaseen *Jatkoaika.com*.  15.11.2006. Jatkoaika r.y. Viitattu 11.10.2010.
11. ↑  Näätänen Vsetiniin, Welling Vantaalle *Jatkoaika.com*.  15.12.2006. Jatkoaika r.y. Viitattu 11.10.2010.
12. ↑  Matti Näätänen vahvistamaan Jokipoikia *Jatkoaika.com*.  16.7.2008. Jatkoaika r.y. Viitattu 11.10.2010.
13. ↑  Jokipoikiin kaksi uutta tulokasta ja kaksi jatkajaa *Jatkoaika.com*.  7.5.2009. Jatkoaika r.y. Viitattu 11.10.2010.
14. ↑  Antti Härmä Jokipoikien ykkösvahdiksi *Jatkoaika.com*.  1.7.2010. Jatkoaika r.y. Viitattu 11.10.2010.
15. ↑  Näätänen jättää Jokipojat – siirtyy Tanskaan *Jatkoaika.com*.  6.8.2010. Jatkoaika r.y. Viitattu 11.10.2010.
16. ↑  Matti Näätänen palaa Joensuuhun *Jatkoaika.com*.  4.10.2010. Jatkoaika r.y. Viitattu 11.10.2010.
17. ↑  Jokipoikien puolustukseen jatkosopimuksia *Jatkoaika.com*.  17.6.2011. Jatkoaika r.y. Viitattu 29.8.2011.
18. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 30.8.2012.
19. ↑  Jokipoikien runko kasassa *Jatkoaika.com*.  26.4.2012. Jatkoaika r.y. Viitattu 30.8.2012.
20. ↑  Mestis palkitsi parhaitaan *Jatkoaika.com*.  9.4.2013. Jatkoaika r.y. Viitattu 12.4.2013.
21. ↑  Mestiksen tehopuolustaja siirtyy Saksaan *Jatkoaika.com*.  2.8.2013. Jatkoaika r.y. Viitattu 1.2.2016.
22. ↑  Matti Näätänen verstärkt die Defensive *broncos.it*.  26.6.2014. A. WSV Sterzing Eissport GmbH. Viitattu 1.2.2016. (saksaksi)
23. ↑  Kokenut suomalaispuolustaja yllätti – suunnaksi Kiina *suomikiekko.com*.  29.8.2015. Nordic Sport Media. Viitattu 1.2.2016.
24. ↑  Tehokas kausi poiki jatkoa – kokenut suomalaispuolustaja jatkaa uraansa Kiinassa *suomikiekko.com*.  15.8.2016. Nordic Sport Media. Viitattu 8.8.2017.